Projekts

**MINISTRU KABINETA SĒDES PROTOKOLLĒMUMS**

# Rīgā Nr. 2021.gada .\_\_\_\_\_\_\_

.§

**Ministru kabineta noteikumu projekts “Grozījumi Ministru kabineta 2013.gada 26.novembra noteikumos Nr.1354 “**[**Kārtība, kādā veicama valstij piekritīgās mantas uzskaite, novērtēšana, realizācija, nodošana bez maksas, iznīcināšana un realizācijas ieņēmumu ieskaitīšana valsts budžetā**](https://likumi.lv/ta/id/262347-kartiba-kada-veicama-valstij-piekritigas-mantas-uzskaite-novertesana-realizacija-nodosana-bez-maksas-iznicinasana-un-realizacij...)**””**

**(TA- )**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Pieņemt iesniegto noteikumu projektu.
2. Valsts kancelejai sagatavot noteikumu projektu parakstīšanai.
3. Valsts ieņēmumu dienestam viena mēneša laikā no noteikumu spēkā stāšanās dienas izveidot darba grupu konceptuāla ziņojuma izstrādei par tiesiskā regulējuma problēmjautājumiem saistībā ar mantas piekritību valstij un valstij piekritīgo mantu, iesaistot vismaz Finanšu ministrijas, Tieslietu ministrijas, Ekonomikas ministrijas, Iekšlietu ministrijas, Vides aizsardzības un reģionālās attīstības ministrijas un Latvijas Pašvaldību savienības pārstāvjus, kā arī, atbilstoši ministriju vērtējumam, to padotības iestāžu pārstāvjus.
4. Vides aizsardzības un reģionālās attīstības ministrijai izstrādāt un vides aizsardzības un reģionālās attīstības ministram noteiktajā kārtībā līdz 2021.gada 31.decembrim iesniegt izskatīšanai Ministru kabinetā tiesību aktu projektus par grozījumiem normatīvajos aktos attiecībā uz atkritumu apsaimniekošanu gadījumos, kad valstij piekritīgajos nekustamajos īpašumos tiek konstatēti atkritumi, kas rada vai var radīt kaitējumu vai apdraudējumu videi vai cilvēka dzīvībai vai veselībai, un ar šo apsaimniekošanu, tai skaitā šādu atkritumu iznīcināšanu, saistīto izdevumu segšanu.
5. Līdz attiecīgo normatīvo aktu izstrādei ar valstij piekritīgajos nekustamajos īpašumos konstatēto atkritumu, kas rada vai var radīt kaitējumu vai apdraudējumu videi vai cilvēka dzīvībai vai veselībai, apsaimniekošanu, tai skaitā šādu atkritumu iznīcināšanu, saistītos izdevumus segt no programmas “Līdzekļi neparedzētiem gadījumiem”. Vides aizsardzības un reģionālās attīstības ministrijai (Valsts vides dienestam) sagatavot un iesniegt attiecīgu tiesību akta projektu izskatīšanai Ministru kabinetā par līdzekļu piešķiršanu no programmas “Līdzekļi neparedzētiem gadījumiem” saskaņā ar kārtību, kādā veic gadskārtējā valsts budžeta likumā noteiktās apropriācijas izmaiņas.

Ministru prezidents A.K.Kariņš

Valsts kancelejas direktors J.Citskovskis

Finanšu ministrs J.Reirs